《挽于湖》
宋代·施士衡

涌泉词笔坐中惊，天付斯文以道鸣。独步蟾宫丹桂选，濡毫纶道紫微清。

绝弦恸哭人琴丧，埋玉凄凉柱石倾。一见那知成永别，重来天路问骑鲸。

作者简介：施士衡，字德求，归安（今浙江湖州）人。高宗绍兴十二年（一一四二）进士，为宣州签幕。有《同庵集》一卷，已佚。清同治《湖州府志》卷七四有传。今录诗二首。